AS วิ่งกระฉูด 6% โบรกฯ แนะซื้อเป้า 15 บ. ชี้กำไรขาขึ้น
AS วิ่งกระฉูด 6% มาที่ 11.50 บ. ด้วยมูลค่าซื้อขาย 111.72 ลบ. โบรกฯ แนะซื้อเป้า 15 บ. ชี้กำไรขาขึ้น
AS วิ่งกระฉูด 6% มาที่ 11.50 บ. ด้วยมูลค่าซื้อขาย 111.72 ลบ. โบรกฯ แนะซื้อเป้า 15 บ. ชี้กำไรขาขึ้น
18 มิ.ย. 2564

ผู้สื่อข่าวรายงานว่า ราคาหุ้น บริษัท เอเชียซอฟท์ คอร์ปอเรชั่น จำกัด (มหาชน) หรือ AS ล่าสุด ณ เวลา 14.47 น. อยู่ที่ 11.50 บาท บวก 0.70 บาท หรือ 6.48% สูงสุดที่ 11.70 บาท ต่ำสุดที่ 11 บาท ด้วยมูลค่าซื้อขาย 111.72 ล้านบาท

ทั้งนี้บล.เอเซีย พลัส ระบุในบทวิเคราะห์ (31 พ.ค.) ว่า จากข้อมูล Opp day จึงมีมุมมองบวกต่อภาพธุรกิจปีนี้ โดยเฉพาะอย่างยิ่งในครึ่งปีหลังซึ่งมีแผนเปิดตัวเกมใหม่ต่อเนื่อง รวมถึงหน่วยธุรกิจในเวียดนามจะเข้ามามีบทบาทสำคัญ นอกจากนี้ยังมีแผนขยายไปตลาดอินโดนีเซียอย่างจริงจังและกำลังศึกษาประเทศอื่นๆ นอกเหนือจากตลาดอาเซียน
โดยแนวโน้มกำไรไตรมาส 2 ปี 2564 มีโมเมนตัมที่ดีต่อเนื่องจากการอัพเดท Patch ใหญ่ของเกม Maple Story,TS Online และเปิดเซิฟเวอร์ใหม่เกม Mohun ส่วนเกมที่ทุกคนรอคอยอย่าง Real Yulgang คาดว่าจะเปิดให้บริการClose Beta ภายในเดือน มิ.ย. และ Open Beta ในไตรมาส 3 ปี 2564 ส่วนเกมใหม่อื่นๆ มีแผนเปิดให้บริการอย่างต่อเนื่อง ได้แก่ Cabal M จะเปิดภายใน 3 ปี 2564 Tera Classic และเกมที่ได้มาล่าสุดคือ Huang Yi Mobile จะเปิดให้บริการในไตรมาส 4 ปี 2564  นอกจากนี้ยังมีแผนเปิดตัวอีก 6 เกมในปีนี้ และมีแผนขยายไปในตลาดอื่นนอกจากตลาดอาเซียน
ทั้งนี้ประเมินราคาเหมาะสมเท่ากับ 15 บาท อิงวิธี PER ที่ 17 เท่า ทิศทางกำไรเป็นขาขึ้น อย่างชัดเจนโดยเฉพาะครึ่งปีหลังที่มีเกมเปิดใหม่หนาแน่น แนะนำ “ซื้อ”